stanford-oval/wikipedia huggingface dataset:
Grevenbroich

| Grevenbroich |
| --- | --- |
 Grevenbroichin rautatieasema
 vaakuna
 Grevenbroich
 Koordinaatit: 51°5′N, 6°35′E 
Valtio:  Saksa
Osavaltio:  Nordrhein-Westfalen
Hallintopiiri:  Düsseldorf
Piirikunta:  Rhein-Kreis Neuss
Hallinto:  
 – Pormestari:  Klaus Krützen (SPD)
Pinta-ala:  
 – Kokonaispinta-ala:  102 km²
Korkeus:  45–188 m
Väkiluku (31.12.2022):  61 596
 – Väestötiheys:  614 as./km²
 
 www.grevenbroich.de  
Infobox OKVirheellinen NIMI-arvo: 
Grevenbroich on kaupunki Nordrhein-Westfalenin osavaltiossa, läntisessä Saksassa. Se sijaitsee Erft-joen varrella, noin 15 kilometrin päässä Neussista ja Mönchengladbachista. Se kuuluu Düsseldorfin hallintopiiriin ja Rhein-Kreis Neussin piirikuntaan. Kaupungin asukasluku oli 61 596 vuoden 2022 lopussa. Pinta-alaltaan se on 102 neliökilometrin suuruinen.
Grevenbroichissa on runsaasti energiateollisuutta. Kaupungin nähtävyyksiin lukeutuu muun muassa keskiaikainen Altes Schloss ja Langwadenin luostari. Sillä on ystävyyskaupunkitoimintaa Slovenian Celjen, Ranskan St. Chamonin, Alankomaiden Kasselin ja Saksan Auerbachin kanssa.
Aiheesta muualla

Kuvia tai muita tiedostoja aiheesta Grevenbroich Wikimedia Commonsissa
Kaupungin verkkosivusto (saksaksi)
Gympie

| Gympie |
| --- | --- |

Valtio:  Australia
Osavaltio:  Queensland
Perustettu:  1867
Kaupungiksi:  1905
Pinta-ala:  
 – Kokonaispinta-ala:  41,5 km²
Korkeus:  69 m
Väkiluku (2016):  18 267
 – Väestötiheys:  440 as./km²
Infobox OKVirheellinen NIMI-arvo: 
Gympie on kaupunki Australiassa, Queenslandin osavaltiossa. Kaupungissa oli 18 267 asukasta vuoden 2016 väestönlaskennassa, ja se sijaitsee 145 kilometriä Brisbanesta pohjoiseen. Gympie perustettiin vuonna 1867, ja siitä tuli kaupunki vuonna 1905. Nykyään kaupungin ympäristössä kaivetaan esimerkiksi kultaa ja hopeaa. Siellä tuotetaan myös ananasta ja maitotuotteita. Kaupungin asukkaista noin 20 prosenttia on alle 14-vuotiaita, ja noin 22 prosenttia on yli 65-vuotiaita. Kaupunki on nimetty kosketuksesta polttavan gympie-gympie-puun mukaan.
Ilmasto

Gympiessa on Köppenin ilmastoluokituksen mukaan subtrooppinen kostea ilmasto. Vuoden keskilämpötila on noin 21 °C ja keskimääräinen sademäärä 1 150 millimetriä. Tammikuu on lämpimin kuukausi. Silloin vuorokauden keskilämpötila on noin 25 °C. Viilein kuukausi on heinäkuu, jolloin keskilämpötila on noin 15 °C. Sateisin kuukausi on tammikuu, jolloin sataa keskimäärin noin 172 millimetriä. Syyskuu puolestaan on kuivin kuukausi. Silloin keskimääräinen sadanta on noin 36 millimetriä.
Aiheesta muualla

Kuvia tai muita tiedostoja aiheesta Gympie Wikimedia Commonsissa
Hamza bin Laden

| Hamza bin Laden |
| --- | --- |

Henkilötiedot
Syntynyt: noin 1989
Kuollut: 2017–2019
Kansalaisuus:  Saudi-Arabia
Hamza bin Laden (noin 1989 – 2017–2019) oli yksi Osama bin Ladenin pojista ja viidestoista lapsi. Osaman kuoltua hän nousi keskeiseen asemaan Al Qaida -terroristijärjestössä. Heinäkuussa 2019 Yhdysvalloissa kerrottiin, että hän olisi kuollut Yhdysvaltojen pommituksissa parin vuoden sisällä.
Hänen kerrottiin menneen elokuussa 2018 naimisiin Mohammed Attan tyttären kanssa. Maaliskuussa 2019 Yhdysvallat julkaisi Hamzasta etsintäkuulutuksen, jossa luvattiin miljoonan dollarin palkkio.
Aiheesta muualla

Osama bin Ladenin poika nai WTC-iskujen johtajan tyttären - al-Qaidan kakkosmieheksi noussut nuorimies janoaa kostoa isänsä kuolemasta. Iltalehti 5.8.2018
Hakarinteen koulu

| Hakarinteen koulu |
| --- | --- |
Sijainti:  Fleminginkatu 21, Tammisaari, Raasepori
Koordinaatit:  59°58.20′N, 23°26.92′E
Tyyppi:  peruskoulu
Rehtori:  Anne Rautaparta
Luokat:  1–9
Oppilaita:  n. 170 (2021)
Verkkosivut
Hakarinteen koulu on Tammisaaressa Raaseporissa sijaitseva suomenkielinen peruskoulu. Koulussa on luokat 1.–9. Koulun rehtorina toimii Anne Rautaparta. Vuonna 2021 koulussa oli noin 170 oppilasta.
Guillaume Cizeron

| Guillaume Cizeron |
| --- | --- |
 Cizeron ja Gabriella Papadakis
Henkilötiedot
Syntynyt: 12. marraskuuta 1994 (ikä 29) Montbrison, Ranska
Kansalaisuus:   Ranska
Taitoluistelija
Pituus:  186 senttimetriä
Pari:  Gabriella Papadakis
Valmentaja(t):  Romain Haguenauer Marie-France Dubreuil Patrice Lauzon Pascal Denis
Entiset valmentajat:  Muriel Boucher-Zazoui Catherine Papadakis
Koreografi(t):  Romain Haguenauer Marie-France Dubreuil
Entiset koreografit:  Alain Gruttadoria Diana Ribas Catherine Papadakis
Luisteluseura:  Clermont-Ferrand
Aloittanut:  2003
Henkilökohtaiset parhaat pisteet (ISU)
Pisteet yhteensä:  226,98 14.2.2022
Rytmitanssi:  90,83 12.2.2022
Vapaatanssi:  136,58 23.11.2019
| Mitalit> Maa:  Ranska.Jäätanssi. Olympialaiset  | Mitalit> Maa:  Ranska.Jäätanssi. Olympialaiset  | Mitalit> Maa:  Ranska.Jäätanssi. Olympialaiset  | Maa:  Ranska> Jäätanssi. |
| --- | --- | --- | --- |
|  Kultaa | Peking 2022 | jäätanssi |  |
|  Hopeaa | Pyeongchang 2018 | jäätanssi |  |
| MM-kilpailut  | MM-kilpailut  | MM-kilpailut  |  |
|  Kultaa | Shanghai 2015 | jäätanssi |  |
|  Kultaa | Boston 2016 | jäätanssi |  |
|  Kultaa | Milano 2018 | jäätanssi |  |
|  Kultaa | Saitama 2019 | jäätanssi |  |
|  Hopeaa | Helsinki 2017 | jäätanssi |  |
| EM-kilpailut  | EM-kilpailut  | EM-kilpailut  |  |
|  Kultaa | Tukholma 2015 | jäätanssi |  |
|  Kultaa | Bratislava 2016 | jäätanssi |  |
|  Kultaa | Ostrava 2017 | jäätanssi |  |
|  Kultaa | Moskova 2018 | jäätanssi |  |
|  Kultaa | Minsk 2019 | jäätanssi |  |
|  Hopeaa | Graz 2020 | jäätanssi |  |
Guillaume Cizeron (s. 12. marraskuuta 1994 Montbrison) on ranskalainen jäätanssija ja olympiavoittaja. 186 senttimetriä pitkän Cizeronin parina toimii Gabriella Papadakis. He edustavat Clermont-Ferrand -seuraa.
Vuonna 2003 taitoluistelun aloittanut Cizeron ja Papadakis ovat luistelleet parina jo lapsuudestaan saakka. Vuonna 2013 he saavuttivat nuorten MM-kilpailuista hopeaa ja kaudella 2014–2015 Grand Prix -finaalin kolmannen sijan. MM-kilpailuista he ovat voittaneet neljä kultaa vuosina 2015, 2016, 2018 ja 2019 sekä EM-kilpailuista viisi vuosina 2015–2019. Pyeongchangin olympialaisissa 2018 he saavuttivat hopeaa oltuaan vapaatanssin paras pari mutta hävittyään kokonaistuloksissa 0,79 pistettä johtopaikan rytmitanssissa ottaneelle kanadalaisparille Tessa Virtue / Scott Moir. Pekingin olympialaisissa 2022 he voittivat kultaa.
Cizeronin ja Papadakisin valmentajina toimivat Romain Haguenauer, Marie-France Dubreuil, Pascal Denis ja Patrice Lauzon.
Aiheesta muualla

Kuvia tai muita tiedostoja aiheesta Guillaume Cizeron Wikimedia Commonsissa
Jäätanssin olympiavoittajat
1976: Ljudmila Pahomova / Aleksandr Gorškov
–  1980: Natalja Linitšuk / Gennadi Karponosov
– 1984: Jayne Torvill / Christopher Dean
– 1988: Natalja Bestemjanova / Andrei Bukin
– 1992: Marina Klimova / Sergei Ponomarenko
– 1994: Oksana Grištšuk / Jevgeni Platov
– 1998: Oksana Grištšuk / Jevgeni Platov
– 2002: Marina Anisina / Gwendal Peizerat
– 2006: Tatjana Navka / Roman Kostomarov
– 2010: Tessa Virtue / Scott Moir
– 2014: Meryl Davis / Charlie White
– 2018: Tessa Virtue / Scott Moir
– 2022: Gabriella Papadakis / Guillaume Cizeron
Jäätanssin maailmanmestarit
Jäätanssin Euroopan-mestarit
1954–1955: Jean Westwood / Lawrence Demmy
– 1956: Pamela Weight / Paul Thomas
– 1957–1958: June Markham / Courtney Jones
– 1959–1961: Doreen Denny / Courtney Jones
– 1962: Christiane Guhel / Jean Paul Guhel
– 1963: Linda Shearman / Michael Phillips
– 1964–1965: Eva Romanová / Pavel Roman
– 1966–1969: Diane Towler / Bernard Ford
– 1970–1971: Ljudmila Pahomova / Aleksandr Gorškov
– 1972: Angelika Buck / Erich Buck
– 1973–1976: Ljudmila Pahomova / Aleksandr Gorškov
– 1977–1978: Irina Moisejeva / Andrei Minenkov
– 1979–1980: Natalja Linitšuk / Gennadi Karponossov
– 1981–1982: Jayne Torvill / Christopher Dean
– 1983: Natalja Bestemjanova / Andrei Bukin
– 1984: Jayne Torvill / Christopher Dean
– 1985–1988: Natalja Bestemjanova / Andrei Bukin
– 1989–1992: Marina Klimova / Sergei Ponomarenko
– 1993: Maja Usova / Aleksandr Žulin
– 1994: Jayne Torvill / Christopher Dean
– 1995: Susanna Rahkamo / Petri Kokko
– 1996–1998: Oksana Grištšuk / Jevgeni Platov
– 1999: Anjelika Krylova / Oleg Ovsjannikov
– 2000: Marina Anissina / Gwendal Peizerat
– 2001: Barbara Fusar-Poli / Maurizio Margaglio
– 2002: Marina Anissina / Gwendal Peizerat
– 2003: Irina Lobatševa / Ilja Averbuh
– 2004–2006: Tatiana Navka / Roman Kostomarov
– 2007: Isabelle Delobel / Olivier Schoenfelder
– 2008: Oksana Domnina / Maxim Shabalin
– 2009: Jana Hohlova / Sergei Novitski
– 2010: Oksana Domnina / Maksim Shabalin
– 2011–2012: Nathalie Péchalat / Fabian Bourzat
– 2013: Jekaterina Bobrova / Dimitri Solovijev
– 2014: Anna Cappellini / Luca Lanotte
– 2015–2019: Gabriella Papadakis / Guillaume Cizeron
– 2020: Viktorija Sinitsina / Nikita Katsalapov
HMS Yaxham

| HMS Yaxham |
| --- | --- |

Aluksen vaiheet
Rakentaja:  J. Samuel White and Company, Cowes
Laskettu vesille:  21. tammikuuta 1958
Palveluskäyttöön:  19. maaliskuuta 1959
Poistui palveluskäytöstä:  uponnut maalilaivana 1986
Tekniset tiedot
Uppouma:  120 t (standardi) 164 t (kuormattu)
Pituus:  32,46 m
Leveys:  6,7 m
Syväys:  1,75 m
Koneteho:  2-akselinen, Paxman 12YHAXM -dieselmoottori 1 100 bhp (820 kW)
Nopeus:  14 solmua (26 km/h)
Miehistöä:  2 upseeria ja 13 miehistönjäsentä
Aseistus
Aseistus:  1 x Bofors 40 mm
HMS Yaxham (viirinumero M2780) oli Britannian kuninkaallisen laivaston Ham-luokan miinanraivaaja, joka nimettiin Norfolkissa sijaitsevan Yaxhamin kylän mukaan.
Valmistus

Alus tilattiin Cowesista J. Samuel White and Companyltä. Se laskettiin vesille 21. tammikuuta 1958 ja otettiin palvelukseen 19. maaliskuuta 1959.
Palvelus

Alus oli vuodesta 1959 vuoteen 1962 Portlandissa 51. miinanraivaajalaivueessa (engl. 50th Minesweeper Squadron, 50th MSS), jonka nimi vaihtui 1. lokakuuta 1962 3. miinanraivaajalaivueeksi. Alus muutettiin 1964 tutkimusalukseksi, jolloin se nimettiin HMS Woodlarkiksi. Alus oli palveluksensa loppuajan sijoitettuna Southamptonin yliopiston merivoimien kadettien koululaivaksi (engl. Southampton University Royal Naval Unit, SURNU). Se tuhoutui 1986 maalilaivana.
Aiheesta muualla

Battleships-cruisers.co.uk (englanniksi)
Gubu

| Gubu |
| --- | --- |
Muu nimi:  gobu
Tiedot
Alue:   Kongon demokraattinen tasavalta  Keski-Afrikan tasavalta
Puhujia:  12 000
Sija:  ei sadan suurimman joukossa
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  volta-kongolaiset kielet
Kielikoodit
ISO 639-3:  gox
ISO 639-3:  gox
 Ohje 
Gubu eli gobu on nigeriläis-kongolainen kieli. Sillä on noin 12 000 puhujaa Kongon demokraattisessa tasavallassa ja jonkin verran Keski-Afrikan tasavallassa. Keski-Afrikan tasavallassa asuvat gubun puhujat käyttävät myös sangon kieltä. Gubun lähimpiä sukulaiskieliä ovat muun muassa togbo ja mono.
Kielellä ei ole kirjallista muotoa.
Gucheng

Gucheng on Hengshuin kartassa numero 9.
Gucheng (kiin.: 故城县; pinyin: Gùchéng Xiàn, kirjaimellisesti "vanha kaupunki") on piirikunta Hengshuin prefektuuritason kaupungissa joka on Hebein maakunnassa Kiinassa.
Piirikunnan väkiluku oli 498 300 joulukuussa 2017.
Guchengin piirikunta hallinnoi yhdeksää suurkuntaa ja neljää maalaiskuntaa.
Suurkunnat:
Zhengjiakou (郑家口镇), Xiazhuang (夏庄镇), Qinghan (青罕镇), Gucheng (故城镇), Wuguanzhai (武官寨镇), Raoyangdian (饶阳店镇), Juntun (军屯镇), Jianguo (建国镇) ja Xibantun (西半屯镇)
Maalaiskunnat:
Xinzhuang (辛庄乡), Lilao (里老乡), Fangzhuang (房庄乡) ja Sanlang (三朗乡)
Haaksirikkoiset (kirja)

| Haaksirikkoiset> Castaways of the Flying Dutchman |
| --- | --- |

Alkuperäisteos
Kirjailija:  Brian Jacques
Kuvittaja:  Ian Schoenherr
Kansitaiteilija:  Michael Koelsch
Kieli:  englanti
Genre:  fantasia
Julkaistu:  2001
Suomennos
Suomentaja:  Sami Parkkinen
Kustantaja:  Otava
Julkaistu:  2002
Ulkoasu:  sidottu
Sivumäärä:  391
ISBN:  951-1-18031-2
Sarja: Lentävä Hollantilainen
Seuraava:  Enkelin käsky
Löydä lisää kirjojaKirjallisuuden teemasivulta
Haaksirikkoiset on Brian Jacquesin kirjoittama Lentävä Hollantilainen -sarjan ensimmäinen osa. Kirjasarjan toinen osa on Enkelin käsky. Sarjassa on myös kolmas osa (Voyage of Slaves), jota ei ole suomennettu.
Juoni

Laiva

Kirjan ensimmäinen osa alkaa Kööpenhaminasta vuonna 1620, jossa nuori mykkä poika pakenee kotoaan, jossa häntä kohdellaan kuin koiraa. Hän päätyy kokin apupojaksi laivalle nimeltä "Fleiger Hollander" ,Lentävä hollantilainen. Laivalla pojalle annetaan nimeksi Neb. Matkallaan laiva pysähtyy Esbjergin kaupungissa, jossa Neb tutustuu koiraan, jonka nimeää löytömaansa mukaan Tanskaksi. Matkan jatkuessa laivan kapteeni, Vanderdecken päättää purjehtia miehistön vastalauseista huolimatta Kap Hornin ympäri. Kap Hornilla laiva joutuu kuitenkin myrskyyn, jossa laivan rakenteet vaurioituvat. Myrskyn aikana ilmestyy enkeli ja kiroaa laivan ja tämän kapteenin. Koska Tan ja Neb ovat ainoat viattomat koko laivalla enkeli pelastaa heidät ja siunaa heitä ikuisella nuoruudella ja puheen lahjalla (Neb pystyy puhumaan ja kommunikoimaan Tanin kanssa telepaattisesti).
Paimen 

Kirjan toisessa osassa Neb ja Tan haaksirikkoutuvat maihin Tulimaan rannikolle, jolloin Neb huomaa kykenevänsä kommunikoimaan koiransa kanssa. Kaksikon löytää rannalta paimen nimeltä Luis, joka pitää heistä huolta kolmen vuoden ajan ja opettaa Nebille espanjaa. Tänä aikana Neb ja Tan auttavat Luisia mm. paimentamaan lampaita.
Kylä

Kirjan viimeinen osa sijoittuu vuoden 1869 Englantiin, Chapelvalen kylään, jossa he auttavat kyläläisiä etsimään aarteen. Kolmannessa osassa päähenkilöt tunnetaan nimillä Ben ja Nat.
Juoni > Henkilöitä

Neb (Ben): Teini-ikäinen orpopoika, jolle enkeli antaa kyvyn puhua kaikkia maailman kieliä sekä kommunikoida koiransa kanssa ajatusten välityksellä. Poika ei myöskään vanhene.
Tan (Nat): Benin uskollinen, älykäs musta labradorinnoutaja.
Nabil: Arabi, joka antaa Nebille nimen "Nebukadnessar".
Petros: Kreikkalainen, joka toimii laivan kokkina ja joka ottaa Nebin apupojakseen keittiöön.
Philip Vanderdecken: Lentävän Hollantilaisen kapteeni.
Luis: Paimen, joka pitää huolta haaksirikkoutuneista.
Alex ja Amy Somers: Nebin ystäviä Chapelvalen kylässä.
Rouva Winn: Leski, joka majoittaa Benin luokseen ja myöhemmin adoptoi tämän.
Hallusinointi (tekoäly)

ChatGPT tekee tiivistelmän olemattomasta New York Timesin artikkelista annetun virheellisen URLin perusteella.
Hallusinointi tarkoittaa tekoälyn tuottamaa vastausta, jossa on virheellistä tai harhaanjohtavaa tietoa. Joidenkin tutkijoiden mielestä termin hallusinointi käyttö on tietokoneiden liiallista inhimillistämistä.
Tekoälyn hallusinointia ilmiönä ei vielä ymmärretä täysin.
Guillaume Gélinas

| Guillaume Gélinas |
| --- | --- |

Henkilötiedot
Syntynyt: 14. kesäkuuta 1993 (ikä 31) Quebec City, Quebec, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  178 cm
Paino:  84 kg
Seura
Seura:  Minnesota Wild   Iowa Wild
Sarja:  NHL   AHL
Pelaajaura
Pääsarjaura:  2014–
Guillaume Gélinas (s. 14. kesäkuuta 1993) on kanadalainen jääkiekkoilija, joka pelaa Minnesota Wildin organisaatiossa.
Varaamaton Gelinas pelasi kaudesta 2009–2010 kauteen 2013–2014 asti QMJHL-joukkue Val-d'Or Foreursissa. Viimeisellä kaudellaan joukkueessa hän tuli palkituksi vuoden parhaalle puolustajalle annettavalla Emile Bouchard Trophylla.
Gelinas teki heinäkuussa 2014 kolmen vuoden tulokassopimuksen Minnesota Wildin kanssa. Hän on sen jälkeen pelannut useita kausia AHL-joukkue Iowa Wildin riveissä.
Saavutukset

Emile Bouchard Trophy (QMJHL:n paras puolustaja) 2013–2014
Käännös suomeksi
Guillaume Budé

| Guillaume Budé |
| --- | --- |

Henkilötiedot
Syntynyt: 26. tammikuuta 1467 Pariisi
Kuollut: 20. elokuuta 1540 (73 vuotta) Pariisi
Koulutus ja ura
Väitöstyön ohjaaja:  Georgios Hermonymos ja Iōannēs Laskaris
Oppilaat:  François Douaren, Jacques Dubois, Henry Scrimgeour, Jacques Toussain (käännä suomeksi) ja Melchior Wolmar
Tutkimusalue:  Filologia
   
Guillaume Budé (lat. Budaeus; 26. tammikuuta 1467 Pariisi – 20. elokuuta 1540 Pariisi) oli ranskalainen oppinut, joka vaikutti merkittävästi Collège de Francen ja Bibliothèque Nationalen perustamiseen. Hän oli kreikan kielen tutkimuksen elvyttäjiä Ranskassa.
Elämä ja ura

Budé opiskeli oikeustiedettä Orléansin yliopistossa, mutta koska hän oli vauras, hän vietti useiden vuosien ajan joutilasta ja tuhlailevaa elämää. Noin 24-vuotiaana hän innostui opiskelusta. Opiskeltuaan kreikkaa Hermonymuksen johdolla ja saatuaan neuvoja Johannes Laskarikselta hän saavutti huomattavan kielitaidon. Samalla hän opiskeli filosofiaa, teologiaa, lakia ja lääketiedettä, joissa kaikissa hän edistyi nopeasti. Ludvig XII huomasi Budén kyvyt, ja vuonna 1502 kuningas lähetti hänet Roomaan Ranskan lähettilääksi paavi Julius II:n kruunajaisiin. Palattuaan hänestä tuli kuninkaan sihteeri. Budé lähetettiin Roomaan uudelleen paavi Leo X:n luo (1515), mutta hänet kutsuttiin takaisin hänen omasta pyynnöstään, ja hän seurasi Frans I:tä, joka arvosti Budéa suuresti, tämän matkoilla. Tuolloin Budé ehdotti kuninkaalle kolmen kielen (kreikan, heprean ja latinan) opiskelua varten perustettavaa korkeakoulua (Collegium Trilingue, sittemmin Collège de France). Korkeakoulu perustettiin vasta vuonna 1530. Hän sai myös Fransin luopumaan kirjapainon kieltämisestä Ranskassa, mitä Sorbonne oli suositellut vuonna 1533. Budén ponnistelujen ansiosta perustettiin Fontainebleaun kirjasto, joka siirrettiin Pariisiin ja josta sai alkunsa Bibliothèque Nationale.
Teos, joka toi Budélle suurimman maineen, oli De Asse et Partibus (1514), joka käsittelee antiikin kolikoita ja mittoja. Budé kirjoitti myös teoksen Annotationes in XXIV. libros Pandectarum (1508), jolla oli suuri vaikutus roomalaisen oikeuden tutkimukseen ja oikeustieteeseen yleensä, sekä teoksen Commentarii linguae Graecae (1529), laajan leksikografisten kokoelman, joka edisti suuresti kreikankielisen kirjallisuuden tutkimusta Ranskassa. Vuonna 1520 hän julkaisi filosofisen ja moraalisen tutkielman De contemptu rerum fortuitarum ja vuonna 1527 De studio litterarum, jossa hän kehottaa nuoria olemaan laiminlyömästä kirjallisuuden opiskelua. Budé kävi kirjeenvaihtoa kreikaksi, latinaksi tai ranskaksi aikansa oppineimpien miesten, muun muassa Erasmuksen, joka kutsui häntä "Ranskan ihmeeksi", Rabelais'n ja Thomas Moren kanssa. Hänen toiveensa, että hänet haudattaisiin yöllä, ja hänen leskensä avoin protestanttisuuden tunnustus Genevessä aiheuttivat sen, että Budéa epäiltiin kalvinismin kannattajaksi, mahdollisesti virheellisesti. Pärttylinyön verilöylyn aikaan hänen perheensä jäsenet joutuivat pakenemaan Ranskasta Sveitsiin ja Pommeriin.
Aiheesta muualla

Kuvia tai muita tiedostoja aiheesta Guillaume Budé Wikimedia Commonsissa
Grevená (alueyksikkö)

| Grevenán alueyksikkö Περιφερειακή ενότητα Γρεβενών> Alueyksikkö |
| --- | --- |
 Sijainti
Valtio:  Kreikka
Hajautetun hallinnon alue:  Epeiros ja Länsi-Makedonia
Alue:  Länsi-Makedonia
Kuntia:  2
Perustettu:  1.1.2011
Hallinto:  
 – hallinnollinen keskus:  Grevená
Pinta-ala:  2 291 km²
Väkiluku (2011):  31 757
 – väestötiheys:  13,86 as./km²
Lyhenteet:  
 – NUTS:  EL531 (osa)
 
www.grevena.gov.gr
Grevenán alueyksikkö (kreik. Περιφερειακή ενότητα Γρεβενών, Perifereiakí enótita Grevenón) on yksi Kreikan alueyksiköistä. Se sijaitsee Länsi-Makedonian alueella ja sen hallinnollinen keskus on Grevená. Alueyksikön pinta-ala on 2 291 neliökilometriä ja asukasluku 31 757 (vuonna 2011).
Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Grevenán prefektuurin (Νομός Γρεβενών, Nomós Grevenón).
Kunnat

Alueyksikkö jakaantuu kahteen kuntaan seuraavasti:
Aiheesta muualla

Περιφερειακή ενότητα Γρεβενών. Grevenán alueyksikön kotisivu. (kreikaksi) (englanniksi)
Länsi-Makedonian alue
| --- | --- |
Flórinan alueyksikkö:   Amýntaio  Flórina  Préspes 
Grevenán alueyksikkö:   Deskáti  Grevená 
Kastorián alueyksikkö:   Kastoriá  Nestório  Orestída 
Kozánin alueyksikkö:   Eordaía  Kozáni  Sérvia  Velventós  Vóio
Hallu

Hallu on kylä Kalannissa Uudessakaupungissa Varsinais-Suomessa. Hallussa on suljettu kyläkoulu, jonka omistaa nykyään kyläyhdistys, sekä suljettu kyläkauppa ja "torimäki". Hallun naapurikyliä ovat Kallela ja Varhela. Hallun halki virtaa Sirppujoki, joka saa alkunsa Laitilasta ja laskee mereen Uudessakaupungissa.[lähde? ]
Hallussa toimii myös kyläyhdistys HaKaVa, johon kuuluvat myös Kallela sekä Varhela.
Guillaume Du Bartas

| Guillaume Du Bartas |
| --- | --- |
 Guillaume Du Bartas
Henkilötiedot
Syntynyt: 1544
Kuollut: 1590 (45–46 vuotta)
Kansalaisuus:  ranska
Ammatti:  kirjailija
Uskonnollinen kanta:  hugenotti
Kirjailija
Äidinkieli: ranska
Tuotannon kieli: ranska
Pääteokset:  La Sepmaine
Aiheesta muualla
Löydä lisää kirjailijoitaKirjallisuuden teemasivulta
Guillaume de Saluste Du Bartas (1544–1590) oli ranskalainen hugenotti ja runoilija. Hän taisteli Henrik IV:n armeijassa, ja kuningas lähetti hänet usein valtiollisena asiamiehenä Skotlantiin, Englantiin ja Tanskaan.
Du Bartasin raamattuaiheinen eepos Judith (1573) oli tekijän mukaan ensimmäinen ranskalainen eepos, ”jossa käsitellään pyhiä asioita säännöllisessä runollisessa muodossa”. Hänen pääteoksensa on La Sepmaine (1579), jota hänen aikalaisensa pitivät merkittävänä runoteoksena. Se käännettiin useille eurooppalaisille kielille, ja siitä julkaistiin kuutena vuotena yli 30 painosta. Du Bartasin tyylissä on karkeuksia, mutta hänen mielikuvituksensa on korkealentoinen.
Aiheesta muualla

Kuvia tai muita tiedostoja aiheesta Guillaume Du Bartas Wikimedia Commonsissa
Grex Musicus

Grex Musicus on vuonna 1991 Sibelius-lukion entisten oppilaiden aloitteesta perustettu helsinkiläinen sekakuoro, jota johtaa vuodesta 2023 Kirsi Tunkkari. Kuoron alkuperäinen johtaja on musiikkineuvos Marjukka Riihimäki. Kuoron ohjelmistoon kuuluu useita eri tyylilajeja perinteisestä kuoromusiikista kevyeen musiikkiin. Viime vuosina kuoro on pyrkinyt tuomaan esille erityisesti sen jäsenien omia kuorosovituksia ja -sävellyksiä. Musiikkia kuorolle ovat säveltäneet muun muassa Anna-Mari Kähärä sekä kuoron entiset jäsenet Jussi Chydenius ja Virpi Eroma.
Grex Musicus sai Tampereen Sävelen kuorokatselmuksesta 2023 ainoana kuorona kolme kultaleimaa, ja tuore johtaja Kirsi Tunkkari huomioitiin johtajapalkinnolla. Kansainvälistä menestystä Grex Musicus saavutti keväällä 2004 Corkin kuorokilpailussa, jossa kuoro sijoittui toiseksi. Kuorolla on myös Tampereen Sävelen 2005 kolme kultaleimaa ja Grand Prix -arvo sekä kolmas sija toisessa kansainvälisessä Harald Andersèn -kamarikuorokilpailussa syksyltä 2006. Vuonna 2017 Grex lauloi tiensä 6. sijalle International Baltic Sea Choir -kilpailussa. Muita kuin kilpailumatkoja Grex on tehnyt muun muassa Kuubaan, Japaniin, Floridaan, Singaporeen, Argentiinaan ja Ranskaan. Joulukuussa 2019 Grex oli konserttimatkalla Nizzassa ja Monacossa, jossa se esiintyi Noël en Laponie -konsertissa Monte-Carlo Philharmonic -orkesterin kutsuvieraana.
2010-luvulla kuoro on keskittynyt kehittämään erilaisia teemakonserttikokonaisuuksia. Vesi-konsertti kantaesitettiin Yrjönkadun uimahallissa 2012 ja uudestaan päivitetyllä ohjelmistolla Merimelojien majalla syksyllä 2018, Tunne-konsertti kantaesitettiin Sibelius-lukiolla 2014 ja uudestaan päivitetyllä ohjelmistolla Astoria-salissa vuonna 2015. Savoy-teatterissa keväällä 2019 kantaesityksensä sai Elokuvissa-konsertti, jossa kuoron vieraina esiintyivät Iiro Rantala ja Minna Tervamäki. Grex Musicus on myös tehnyt yhteistyötä monien artistien kanssa. Kesällä 2014 kuoro esiintyi Cheekin Olympiastadion-keikoilla, marraskuussa 2016 Hartwall Arenalla Ennio Morriconen ”The 60 Years of Music Tour” -kiertueen Helsingin-konsertissa, syksyllä 2017 Rajattoman 20-vuotisjuhlakonsertissa Finlandiatalolla ja saman vuoden joulukuussa Ultra Bran kolmella paluukeikalla Hartwall Arenalla yhdessä Kuopion nuorisokuoron kanssa. Elokuussa 2018 Grex nousi lavalle Cheekin Valot sammuu -jäähyväiskeikoilla Lahden mäkimontussa.
Vuonna 2016 Grex Musicus juhli 25-vuotista taivaltaan loppuunmyydyllä Lumo-konsertilla Helsingin Musiikkitalossa. 30-vuotisjuhlakonsertti pidettiin syksyllä 2021.
Diskografia

| Nimi | Julkaisuvuosi |
| --- | --- |
Grex Musicus: 1996
Making of the Drum: 1999
Sininen taika: 2007
Joulun valo: 2010
Grexin Joulu: 2019